text: এ বছরই বাংলাদেশ সফরে আসছে অস্ট্রেলিয়া –বিস্তারিত ভিতরে
  February 10, 2021 BD NEWS খেলাধুলা 0
  চলতি বছরের শেষে বাংলাদেশে আসছে অস্ট্রেলিয়া। ভারতে হতে যাওয়া টি-টোয়েন্টি বিশ্বকাপের আগে নিজেদের ঝালিয়ে নিতেই টাইগারদের সাথে বিশ ওভারি ম্যাচ খেলবে অজিরা।
  অস্ট্রেলিয়ান এবিসি রেডিওকে এই তথ্য নিশ্চিত করেছেন ক্রিকেট অস্ট্রেলিয়ার প্রধান নির্বাহী জেমস সাদারল্যান্ড।
  সাদারল্যান্ড জানিয়েছেন, গেল বছর ইংল্যান্ড বাংলাদেশে এসে দারুণ সিকিউরিটি পেয়েছিলো। নিরাপত্তা নিয়ে তাই এখন আর শংকায় নেই ক্রিকেট অস্ট্রেলিয়া। টি-টোয়েন্টি ওয়ার্ল্ড কাপের আগে তাই টাইগারদের সাথে খেলবে অজিরা।
  এর আগে ২০১৫ সালে উগ্রবাদী হামলার শংকায় সিরিজ বাতিল করেছিলো অস্ট্রেলিয়া। ২০১৬ সালে অনূর্ধ্ব ১৯ বিশ্বকাপেও দল পাঠায়নি অজিরা। ২০১৭ সালে শেষবার বাংলাদেশ সফর করে অস্ট্রেলিয়া ক্রিকেট দল।
  আইসিসি টেস্ট চ্যাম্পিয়নশিপের দুটি টেস্ট খেলতে গত বছর বাংলাদেশে আসার কথা ছিল অস্ট্রেলিয়া ও নিউ জিল্যান্ডের। কোভিডের প্রকোপে স্থগিত হয়ে যায় দুটি সিরিজই। অস্ট্রেলিয়া পরে বলেছিল, টি-টোয়েন্টি বিশ্বকাপের আগে বাংলাদেশে ২০ ওভারের ম্যাচের সিরিজ খেলে কিছুটা পুষিয়ে দেয়ার চেষ্টা করবে তারা। সেটিই এখন বাস্তব রূপ পেতে যাচ্ছে।
  আগামী টি-টোয়েন্টি বিশ্বকাপ হবে অক্টোবর-নভেম্বরে, ভারতে। বাংলাদেশকে খেলতে হবে প্রাথমিক পর্বে।
  আইসিসি টেস্ট চ্যাম্পিয়নশিপে এখনও পর্যন্ত মাত্র চারটি টেস্ট খেলেছে বাংলাদেশ। পঞ্চমটি ওয়েস্ট ইন্ডিজের বিপক্ষে শুরু হচ্ছে বৃহস্পতিবার থেকে।